( 261 ) 



y ot des nos qui furent en celle bataille , qui depuis distrent et 

 afermèrent certainnement que se li rois ne se fust maintenus si 

 hardiement, qu'il eussent esté luit mort ou pris. Onques li rois 

 en celle bataille ne treslorna son vis, ne n'eschiva son cors des 

 Turs. 11 confortoit et amonestoit sa gent de bien faire, si qu'il 

 en estoient tuit rafreschi. Moût se deffandoient viguereusement 

 si au desous corne il estoient et souffroient celle grant planté 

 de Sarrazins qui descharioient sor eus, les unes routes après les 

 autres. 



Ainsintdura celle bataille jusques autour nonne. Li cbevalier 

 et les autres gens qui estoient en nosherberges, qui bien savoient 

 ces choses, ne les pooient secorre pour le flum qui estoit antre 

 deus. Tuit et petit et grant braioient et crioient à baute vois et 

 batoient leur pis et lor testes et dérompoient leur cheveuls et tor- 

 toient leur poins, et disoient : « Las! las! las! Li rois et si frère 

 «et toute leur compaingnie sont tuit perdu. » Adont coururent la 

 gent à pié et li menus peuples hardiement et très-hastievement 

 as merriens, aus angins et aus autres estrumens de l'ost, et corn- 

 mencièrent à essaier s'il porroient faire aucune voie pardesous 

 cel pas, par où il peussent passer outre pour aidier au roi. Par 

 grant painne et par grant travaill, firent une voie de merrien 

 assez périlleuse par deseur le pas, quar li aue estoit par desous 

 roide et parfonde pour la chauciée qui là androit estoit fête, si 

 que nus n'i chéist qui maintenant ne fust perdus. Tantost passè- 

 rent assez périlleusement au plus isnellement qu'il porent, pour 

 aidier au roi. Mes quant li Sarrasin les virent venir et passer le 

 flum, il se traistrent arrier et se départirent de !à androit et s'en 

 alèrent à leur herberges. 



En celle bataille perdirent li chevalier (Sarrasins?) assez de 

 leur gent qui i furent occis. Des noslres ni ot-il guères de mors, 

 mes assez en i ot de navrés et assez perdirent de leur chevaus qui 

 furent occis et navrés en diverses manières. Li nostres, quant il 

 orent gaaingnié et retenu le champ par l'aide de Dieu, s'en ré- 

 tamèrent devers le pas. Là firent tendre lor paveillons et leur 



